Επίτιμος δημότης του Δήμου Λαυρεωτικής ο Πρόεδρος της Δημοκρατίας Προκόπης Παυλόπουλος
2018-01-20 15:00 - 21:00 (Europe/Athens)
«Η οικονομική πρόοδος πρέπει να επιδιωχθεί με τον προσήκοντα σεβασμό στα δικαιώματα των εργαζομένων και, ευρύτερα, στο κοινωνικό κράτος δικαίου, αλλά και με ταυτόχρονη φροντίδα για την προστασία του φυσικού περιβάλλοντος», υπογράμμισε το Σάββατο (20/01/2018) ο Πρόεδρος της Δημοκρατίας, Προκόπης Παυλόπουλος, κατά την αντιφώνησή του κατά την ανακήρυξή του σε επίτιμο δημότη του δήμου Λαυρεωτικής.
Δείτε εδώ την πρόσκληση (PDF)

Όπως σημείωσε ο Πρόεδρος: «Καθένας σήμερα αναγνωρίζει την ανάγκη για ταχεία οικονομική ανάπτυξη της χώρας μας, η οποία είναι στην εποχή μας περισσότερο επιτακτική από ποτέ, προκειμένου ν’ αφήσουμε πίσω μας οριστικά και αμετάκλητα τα δύσκολα χρόνια της πρόσφατης οικονομικής κρίσης. Όλοι μας, όμως, γνωρίζουμε επίσης ότι αυτή η οικονομική πρόοδος πρέπει να επιδιωχθεί με τον προσήκοντα σεβασμό στα δικαιώματα των εργαζομένων και, ευρύτερα, στο κοινωνικό κράτος δικαίου, αλλά και με ταυτόχρονη φροντίδα για την προστασία του φυσικού περιβάλλοντος».
Παράλληλα, ανέφερε ότι «αυτά είναι τα δύο κεντρικά, και ακόμη και σήμερα επίκαιρα, διδάγματα που αποκομίζουμε από τα «Λαυρεωτικά», αλλά και από τη διαπίστωση ότι η οικονομική ανάπτυξη της περιοχής σας είχε σημαντικές περιβαλλοντικές συνέπειες γι’ αυτήν, κατά τον 19ο και τον 20ο αιώνα, ανάλογες των οποίων δεν πρέπει να επαναληφθούν στο μέλλον. Ας μην λησμονούμε μάλιστα κάτι που μας δίδαξε ο αείμνηστος Ξενοφών Ζολώτας με τη μελέτη του, «Οικονομική μεγέθυνση και φθίνουσα κοινωνική ευημερία», ότι δηλαδή αυτοί οι δύο στόχοι δεν εκπληρώνονται πάντοτε, ταυτόχρονα και αυτομάτως, στον ίδιο βαθμό. Οπότε, πρέπει να φροντίζουμε ν’ αποφεύγεται η παραγωγή αυτής της «ανισορροπίας», λαμβάνοντας τα κατάλληλα προς τούτο μέτρα».
Επιπλέον, τόνισε ότι η προσπάθεια υπεράσπισης και περαιτέρω προαγωγής του κοινωνικού κράτους δικαίου καθίσταται πιο αποτελεσματική, όταν υπερβαίνει τα εθνικά σύνορα και επιχειρείται, ταυτοχρόνως, στους κόλπους της Ευρωπαϊκής Ένωσης.
«Η χώρα μας είναι, οριστικά και αμετάκλητα, μέλος της Ευρωπαϊκής Ένωσης και μάλιστα του σκληρού της πυρήνα, της ευρωζώνης, για να μπορεί να επιδιώκει, συνεργαζόμενη με τους εταίρους της εντός της μεγάλης αυτής ευρωπαϊκής οικογένειας, τόσο την οικονομική της ανάπτυξη όσο και την προάσπιση και προαγωγή του κράτους δικαίου και, ειδικότερα, του κοινωνικού κράτους δικαίου. Διότι η οικονομική ανάπτυξη οφείλει να επιδιώκεται με πίστη μεν στην αξία και την ιστορικώς αποδειχθείσα αποτελεσματικότητα της ιδιωτικής οικονομίας, αλλά κατά τρόπο που να υπηρετεί τον άνθρωπο, την κοινωνική αλληλεγγύη, τη δημοκρατία και την κοινωνική δικαιοσύνη» επισήμανε ο κ. Παυλόπουλος.
Μάλιστα, διευκρίνισε ότι η προστασία και η προαγωγή του κοινωνικού κράτους δικαίου είναι υπαρξιακής σημασίας και για την Ευρωπαϊκή Ένωση. «Και τούτο διότι το μέλλον της και η περαιτέρω ενοποίησή της εξαρτώνται, εν πολλοίς, από την αποφυγή του μέγιστου κινδύνου της διεύρυνσης των κοινωνικών ανισοτήτων και του συνακόλουθου κινδύνου ρήξης του κοινωνικού ιστού εντός των κρατών-μελών της. Επιπλέον, δεν πρέπει να υποτιμάται το, ιστορικώς πλέον αποδεδειγμένο, συμπέρασμα ότι οι κοινωνικές ανισότητες ενισχύουν τα μορφώματα του λαϊκισμού -ακόμη δε περισσότερο τα υπολείμματα του ναζισμού- που έχουν τελευταία εμφανισθεί σε διάφορα κράτη-μέλη της Ευρωπαϊκής Ένωσης», πρόσθεσε ο Πρόεδρος της Δημοκρατίας.

ΣΩΜΑΤΕΙΟ «ΔΙΑΖΩΜΑ» ΙΑ΄ ΓΕΝΙΚΗ ΣΥΝΕΛΕΥΣΗ «Η Τριλογία της Αθήνας: Ελευσίνα – Αθήνα – Λαύριο» (Blod)
2018-09-22 09:00 - 21:00
Ημερομηνία:
22/09/2018 – 22/09/2018
Διοργάνωση:
Σωματείο «Διάζωμα»
Χώρος:
Τεχνολογικό Πολιτιστικό Πάρκο Λαυρίου
Ιστοσελίδα διοργάνωσης:
Ιστότοπος του Σωματείου ΔΙΑΖΩΜΑ
Μπορείτε να δείτε τα βίντεο με τους ομιλητές εδώ

2ο Γεωλογικό Συμπόσιο
2018-12-08 09:00 - 21:00
Η Geological Community of Greece και η Εταιρεία Μελετών Λαυρεωτικής σας προσκαλούν να παρευρεθείτε στο 2ο Γεωλογικό Συμπόσιο που θα πραγματοποιηθεί το Σάββατο 8 Δεκεμβρίου 2018 και ώρα 9:00 π.μ., στο χώρο του Παλαιού Μηχανουργείου Πλατεία Καμινευτών (Λιμάνι Λαυρίου).
Η παρουσία σας θα μας τιμήσει ιδιαιτέρως!
Κατά τη διάρκεια του Συμποσίου θα γίνει βράβευση διαγωνισμού Γεω-Φωτογραφίας & Παρουσίαση του βιβλίου “Τα ορυκτά της Λαυρεωτικής” του Νίκου Βουρλάκου & Μιχάλη Φίτρου Έκδοσης της Εταιρείας Μελετών Λαυρεωτικής
Πρόσκληση στο 2ο Γεωλογικό Συμπόσιο (PDF)

Πρόγραμμα
Ώρα Προσέλευσης-Εγγραφές 8:30-9:00
Ώρα έναρξης 9:00
-Χαιρετισμοί
-Ομιλίες Συνέδρων
Διάλειμμα 12:00
-Ομιλίες Συνέδρων (συνέχεια)
– Συμπεράσματα-Συζήτηση
Διάλειμμα 15:00-17:00
Βράβευση διαγωνισμού Γεω-Φωτογραφίας 17:00
Παρουσίαση του βιβλίου 17:30 “Τα ορυκτά της Λαυρεωτικής” του Νίκου Μ. Βουρλάκου & Μιχάλη Γ. Φίτρου Έκδοση της Εταιρείας Μελετών Λαυρεωτικής
Ομιλητές
Δημήτρης Καλιαμπάκος
Κοσμήτορας Σχολ. Μ.Μ.Μ. Ε.Μ.Π.
Νίκος Βουρλάκος
Συγγραφέας & τ. Έφορος του Ορυκτολογικού Μουσείου Λαυρίου
Μιχάλης Φίτρος
Συγγραφέας & MSc Γεωλόγος
Συντονιστής
Αθανασία Μαρκουλή-Μποντιώτη
Φιλόλογος-Δρ Μ.Μ.Μ. Ε.Μ.Π.
Επιμέλεια Έκδοσης
Μετά το πέρας της παρουσίασης θα ακολουθήσει μικρή δεξίωση

Παρουσίαση Μελέτης για την αποκατάσταση της Γαλλικής Σκάλας Μεταλλείων Λαυρίου
2019-01-25 09:00 - 21:00
Η Περιφέρεια Αττικής, ο Δήμος Λαυρεωτικής, το Εθνικό Μετσόβιο Πολυτεχνείο, ο Οργανισμός Λιμένος Λαυρίου Α.Ε. και η Εταιρεία Μελετών Λαυρεωτικής σας προσκαλούν στην παρουσίαση της μελέτης για την αποκατάσταση της ΓΑΛΛΙΚΗΣ ΣΚΑΛΑΣ ΜΕΤΑΛΛΕΙΩΝ ΛΑΥΡΙΟΥ που θα πραγματοποιηθεί στο ΠΑΛΑΙΟ ΜΗΧΑΝΟΥΡΓΕΙΟ, ΣΤΟ ΛΙΜΑΝΙ την Παρασκευή 25 Ιανουαρίου 2019 και ώρα 5:30 μ.μ..

Πρόγραμμα
ΧΑΙΡΕΤΙΣΜΟΙ
Δημήτριος Λουκάς, Δήμαρχος Λαυρεωτικής
Ρένα Δούρου, Περιφεριάρχης Αττικής
Δημήτριος Νικολάου, Πρόεδρος Οργανισμού Λιμένος Λαυρίου Α.Ε.
Αναστάσιος Μ. Βλάδος, Πρόεδρος Εταιρείας Μελετών Λαυρεωτικής
ΟΜΙΛΗΤΕΣ
Ευάγγελος Σαπουτζάκης, Αντιπρύτανης Ε.Μ.Π., Καθηγητής Σχολής Πολιτικών Μηχανικών, Εργαστήριο Στατικής και Αντισεισμικών Ερευνών
Γιώργος Ν. Δερμάτης, Δρ Ιστορίας Πανεπιστημίου Louvain-la-Neuve
Ειρήνη Εφεσίου, Καθηγήτρια Σχολής Αρχιτεκτόνων Μηχανικών Ε.Μ.Π., Εργαστήριο Οικοδομικής
Χάρης Γαντές, Καθηγητής Σχολής Πολιτικών Επιστημών Ε.Μ.Π., Εργαστήριο Μεταλλικών Κατασκευών
Ανδρέας Γεωργόπουλος, Σχολή Αγρονόμων-Τοπογράφων Μηχανικών Ε.Μ.Π., Εργαστήριο Φωτογραμμετρίας
Μετά το πέρας της παρουσίασης θα ακολουθήσει μικρή δεξίωση

Παρουσίαση βιβλίου "Ύβρις"
2019-03-17 19:00 - 22:00
ΠΡΟΣΚΛΗΣΗ
Η Εταιρεία Μελετών Λαυρεωτικής, ο Σύλλογος Μικρασιατών-Κωνσταντινουπολιτών Λαυρεωτικής, ο Σύνδεσμος Φιλίας & Αλληλεγγύης των Λαών “Λαύριο-Αλέξινατς” και οι Εκδόσεις Θίνες σας προσκαλούν στην παρουσίαση του βιβλίου της Ντούμπραβκα Λάλιτς “ΥΒΡΙΣ”.
Την Κυριακή 17 Μαρτίου 2019, στις 7μ.μ., στο “Παλαιό Μηχανουργείο”, (στο λιμάνι του Λαυρίου).
Η ΖΙΖΗ ΣΑΛΙΜΠΑ, εκδότρια θα συζητήσει με την ΝΤΟΥΜΠΡΑΒΚΑ ΛΑΛΙΤΣ.
Μετά το πέρας της παρουσίασης θα ακολουθήσει κέρασμα

Θέατρο Θορικού: Συναυλία με την HELLENIC MUSICA VIVA
2019-09-14 18:00 - 22:00
Ο Δήμος Λαυρεωτικής και η Εταιρεία Μελετών Λαυρεωτικής με την υποστήριξη της Εφορείας Αρχαιοτήτων Ανατλικής Αττικής και του Ν.Π.Δ.Δ. “Θορικός” Δήμου Λαυρεωτικής σας προσκαλούν το Σάββατο 14 Σεπτεμβρίου 2019 και ώρα 18:00 στο Αρχαίο Θέατρο Θορικού στη συναυλία με την ορχήστρα HELLENIC MUSICA VIVA θπό την διεύθυνση της Λουντμίλα Λιμόροβα με έργα των:
J. S. Bach, Antonio Vivaldi, Gabriel Faure, Νίκου Σκαλκώτα, Astor Piazzolla
Είσοδος Ελέυθερη

Παρουσίαση βιβλίου "The Minerals of Lavrion"
2019-12-20 18:00 - 22:00
Η Εταιρεία Μελετών Λαυρεωτικής σας προσκαλεί στην παρουσίαση του βιβλίου-έκδοσής της “The Minerals of Lavrion” του Νίκου Βουρλάκου και Μιχάλη Φίτρου.
Την Παρασκευή 20 Δεκεμβρίου 2019 και ώρα 18:00 στο Ορυκτολογικό Μουσείο “γαιο-ΟΡΑΜΑ” της Σχολής Μηχανικών Μεταλλείων-Μεταλλουργών του Εθνικού Μετσόβιου Πολυτεχνείου (Πολυτεχνειούπολη Ζωγράφου).
Χαιρετισμοί
Αναστάσιος Βλάδος, Πρόεδρος Ε.ΜΕ.Λ.
Δημήτρης Λουκάς, Δήμαρχος Λαυρεωτικής
Δημήτρης Καλαμπάκος, Κοσμήτορας Σχολής ΜΜΜ, ΕΜΠ
Ομιλητές
Νίκος Βουρλάκος, Συγγραφέας, τ. Έφορος του Ορυκτολογικού Μουσείου Λαυρίου
Δρ. Στυλιανός Τόμπρος, ΕΔΙΠ Επιστήμης Υλικών Παν. Πατρών
Δρ. Χρήστος Μαυρής, National Historical Museum of London & Seti Institute (California)
Συντονιστής
Μιχάλης Φίτρος, MSc Γεωλόγος, Συγγραφέας

Η ΕΚΔΗΛΩΣΗ «2.500 ΧΡΟΝΙΑ ΑΠΟ ΤΗ ΝΑΥΜΑΧΙΑ ΤΗΣ ΣΑΛΑΜΙΝΑΣ» ΣΕ ΖΩΝΤΑΝΗ ΜΕΤΑΔΟΣΗ ΜΕ LIVESTREAMING ΤΟ ΣΑΒΒΑΤΟ 26/9/2020
2020-09-26 20:00 - 23:00
Η ΕΚΔΗΛΩΣΗ «2.500 ΧΡΟΝΙΑ ΑΠΟ ΤΗ ΝΑΥΜΑΧΙΑ ΤΗΣ ΣΑΛΑΜΙΝΑΣ» ΣΕ ΖΩΝΤΑΝΗ ΜΕΤΑΔΟΣΗ ΜΕ LIVESTREAMING ΤΟ ΣΑΒΒΑΤΟ 26/9/2020
Σας ενημερώνουμε ότι, σύμφωνα με τα «Έκτακτα μέτρα προστασίας από τη διασπορά του κορωνοϊού COVID-19 στην Περιφέρεια Αττικής» (ΦΕΚ Β 4019/20-9-2020), η προγραμματισμένη εκδήλωση
«2.500 χρόνια από τη ναυμαχία της Σαλαμίνας – Τα μεταλλεία του Λαυρίου και η νίκη των Ελλήνων»
στο υπαίθριο αμφιθέατρο του Τεχνολογικού Πολιτιστικού Πάρκου Λαυρίου (ΤΠΠΛ), το Σάββατο 26 Σεπτεμβρίου και ώρα 8 μ.μ., που διοργανώνουν η Σχολή Μηχανικών Μεταλλείων-Μεταλλουργών, το ΤΠΠΛ και η Εταιρεία Μελετών Λαυρεωτικής με την υποστήριξη της «Χρυσής Τομής» Κερατέας, της Χορωδίας Λαυρίου και του Επιμορφωτικού-Εκδρομικού Ομίλου Λαυρίου και τη χορηγία της ΑΜΚΕ πολιτιστικού και κοινωφελούς έργου «Αιγέας» και του Ορυκτολογικού Μουσείου Λαυρίου θα πραγματοποιηθεί χωρίς την παρουσία κοινού.

Η τεχνολογία παρέχει τη δυνατότητα να παρακολουθήσετε την εκδήλωση ωσεί παρόντες και παρούσες, αφού θα υπάρξει ζωντανή μετάδοση (live streaming) την ίδια ημέρα και ώρα στη διεύθυνση:
www.lavrion–mines–salamina.eu
Καλούμε όλους και όλες να συνδεθείτε ηλεκτρονικά στην παραπάνω διεύθυνση για να την παρακολουθήσετε και ζητούμε συγγνώμη για την αναστάτωση, αλλά η προτεραιότητα για τη δημόσια υγεία είναι προφανής.
Το πρόγραμμα της εκδήλωσης μπορείτε να το δείτε εδώ.
Λαύριο, 22 Σεπτεμβρίου 2020
Το Δ.Σ. της Εταιρείας Μελετών Λαυρεωτικής

Παρουσίαση βιβλίου του Ν.Βουρλάκου "Ριγμένα σα βότσαλα"
2021-08-29 20:00 - 22:00
ΒΟΥΡΛΑΚΟΣ
Η εκδήλωση θα γίνει την Κυριακή, 29 Αυγούστου 2021, ώρα 20.00, στο ανοικτό θέατρο της “Ρεμίζας”, στο Λαύριο. Η είσοδος είναι ελεύθερη με προτεραιότητα. Θα τηρηθούν όλα τα προβλεπόμενα μέτρα προστασίας για τον covid-19.
Χαιρετισμός
Αναστάσιος Βλάδος, Πρόεδρος Ε.ΜΕ.Λ.
Ομιλητές

Χρήστος Προμοίρας, Στιχουργός, Πρόεδρος Επιμορφωτικού Εκδρομικού Ομίλου Λαυρίου
Αθανασία Μαρκουλή, Δρ Ιστορίας ΕΜΠ, Μέλος Δ.Σ. της Ε.ΜΕ.Λ.
Νίκος Βουρλάκος, Συγγραφέας, τ. Έφορος του Ορυκτολογικού Μουσείου Λαυρίου

Παρουσίαση στον Μυστρά του βιβλίου του Γ.Ν.Δερμάτη "Το Δεσποτάτο του Μυστρά-Μορέως και οι απαρχές του Ελληνικού Κράτους, 200 χρόνια από την Επανάσταση του 1821" (Γ΄έκδοση συμπληρωμένη)
2021-09-19 19:00 - 21:00
Ο Δήμος Σπάρτης και η Εταιρεία Μελετών Λαυρεωτικής συνδιοργανώνουν την παρουσίαση της πρόσφατης έκδοσής της, του έργου του μέλους του Δ.Σ. της, Δρος Γιώργου Ν. Δερμάτη με τίτλο
“Το Δεσποτάτο του Μυστρά-Μορέως και οι απαρχές του Ελληνικού Κράτους,
200 χρόνια από την Επανάσταση του 1821″
(Γ΄έκδοση συμπληρωμένη)
Η εκδήλωση θα πραγματοποιηθεί στον υπαίθριο χώρο του Ινστιτούτου Έρευνας Βυζαντινού Πολιτισμού στον Μυστρά, την Κυριακή 19 Σεπτεμβρίου 2021 και ώρα 7μ.μ.
Όσες και όσοι επιθυμούν να παραστούν, παρακαλούνται να μετακινηθούν με ίδια μέσα.
Πρόγραμμα
Χαιρετισμοί

Πέτρος Δούκας, Δήμαρχος Σπάρτης
Αναστάσιος Βλάδος, Πρόεδρος Ε.ΜΕ.Λ.

Ομιλητές

Λαοκράτης Βάσσης, Φιλόλογος-Συγγραφέας
Έλλη Δρούλια, Ιστορικός – Διευθύντρια της Βιβλιοθήκης της Βουλής
Γιώργος Ν. Δερμάτης, Δρ Ιστορίας Πανεπιστημίου Louvain-la-Neuve, Συγγραφέας του βιβλίου

Παρουσίαση στο Λαύριο του βιβλίου του Γ.Ν.Δερμάτη “Το Δεσποτάτο του Μυστρά-Μορέως και οι απαρχές του Ελληνικού Κράτους, 200 χρόνια από την Επανάσταση του 1821” (Γ΄έκδοση συμπληρωμένη)
2021-12-04 18:00 - 21:00
Το Σάββατο, 4 Δεκεμβρίου 2021, ώρα 6 μ.μ., στο Παλαιό Μηχανουργείο (Λιμάνι Λαυρίου), παρουσιάζουμε από κοινού με τον Δήμο Λαυρεωτικής μια νέα σημαντική έκδοση της Ε.ΜΕ.Λ., αφιέρωμα στην επέτειο των 200 χρόνων από την Επανάσταση του 1821.
Πρόκειται για το έργο του Γιώργου Ν. Δερμάτη, Δρος Ιστορίας, με τίτλο
“Το Δεσποτάτο του Μυστρά-Μορέως και οι απαρχές του Ελληνικού Κράτους 200 χρόνια από την Επανάσταση του 1821”
στην Γ΄Συμπληρωμένη Έκδοσή του, η οποία έχει ήδη συγκεντρώσει επαινετικά σχόλια από σημαντικούς ανθρώπους του πνεύματος και της δημόσιας ζωής.
ΠΡΟΓΡΑΜΜΑ ΕΚΔΗΛΩΣΗΣ
ΚΑΛΩΣΟΡΙΣΜΑ: ΔΗΜΗΤΡΗΣ ΛΟΥΚΑΣ, Δήμαρχος Λαυρεωτικής
ΟΜΙΛΗΤΕΣ
– ΠΡΟΚΟΠΙΟΣ ΠΑΥΛΟΠΟΥΛΟΣ, τ. Πρόεδρος της Δημοκρατίας, Επίτιμος Καθηγητής Νομικής Σχολής Πανεπιστημίου Αθηνών
– ΛΑΟΚΡΑΤΗΣ ΒΑΣΣΗΣ, Φιλόλογος-Συγγραφέας
– ΕΛΛΗ ΔΡΟΥΛΙΑ, Ιστορικός, τ. Διευθύντρια της Βιβλιοθήκης της Βουλής
– ΓΙΩΡΓΟΣ Ν. ΔΕΡΜΑΤΗΣ, Δρ Ιστορίας Πανεπιστημίου Louvain-la-Neuve, συγγραφέας του Βιβλίου
Θα τηρηθεί όλο το πλαίσιο των κανόνων ασφαλείας και υγειονομικών μέτρων προστασίας.

Ο Δρ. Ηλίας Κ. Κονοφάγος σε εκδήλωση με θέμα "Ορυκτός πλούτος και ελληνική ενεργειακή αυτονομία"
2022-05-29 19:30 - 21:30
Φίλες και φίλοι,
Σας προσκαλούμε στην εκδήλωση-ομιλία του μέλους μας Δρος Ηλία Κ. Κονοφάγου με θέμα “Ορυκτός πλούτος και ελληνική ενεργειακή αυτονομία” που θα γίνει την Κυριακή 29 Μαϊου 2022, ώρα 7.30 μ.μ., στην Αίθουσα Εκδηλώσεων του Επισκοπείου Λαυρίου.
Επισυνάπτουμε την πρόσκληση και παρακαλούμε να τιμήσετε με την παρουσία σας την εκδήλωση.
Με φιλικούς χαιρετισμούς,
Το Δ.Σ. της Ε.ΜΕ.Λ.

ΠΑΡΟΥΣΙΑΣΗ ΒΙΒΛΙΟΥ "ΜΙΚΗΣ ΘΕΟΔΩΡΑΚΗΣ"
2022-11-12 20:00 | Παλιό Μηχανουργείου Λαυρίου, Λαύριο, Αττική, 19500
Φίλες και φίλοι,
Σας προσκαλούμε στην εκδήλωση-αφιέρωμα της Εταιρείας Μελετών Λαυρεωτικής στη μνήμη του μεγάλου συνθέτη Μίκη Θεοδωράκη, με την παρουσίαση του βιβλίου της
Αν. Βούλγαρη, “ΜΙΚΗΣ ΘΕΟΔΩΡΑΚΗΣ, ταξίδι στον ωκεανό της Μουσικής και της Ιστορίας”.
Στην εκδήλωση συμμετέχει η Χορωδία Λαυρίου.
Σας επισυνάπτουμε την πρόσκληση και σας προσκαλούμε να τιμήσετε με την παρουσία σας την εκδήλωση.
Με φιλικούς χαιρετισμούς,
Το Δ.Σ. της Εταιρείας Μελετών Λαυρεωτικής
Από εδώ μπορείτε να κατεβάσετε την ομιλία του Δρ. Γιώργου Δερμάτη
Δείτε το βίντεο της εκδήλωσης:

Θέατρο Θορικού: Συναυλία ΚΟΥΑΡΤΕΤΟ ΕΓΧΟΡΔΩΝ ΑΘΗΝΩΝ
2024-09-15 18:00 - 20:00
Ο ΔΗΜΟΣ ΛΑΥΡΕΩΤΙΚΗΣ & Η ΕΤΑΙΡΕΙΑ ΜΕΛΕΤΩΝ ΛΑΥΡΕΩΤΙΚΗΣ
με την υποστήριξη
της Εφορείας Αρχαιοτήτων Ανατολικής Αττικής,
της Οlympic Marine S.A.
της ΕΑΔΙΠ-ΕΜΠ / ΤΕΧΝΟΛΟΓΙΚΟ-ΠΟΛΙΤΙΣΤΙΚΟ ΠΑΡΚΟ ΛΑΥΡΙΟΥ,
σας προσκαλούν την Κυριακή 15 Σεπτεμβρίου 2024 και ώρα 18.00,
στο αρχαίο Θέατρο Θορικού, στη Συναυλία του Κουαρτέτου Εγχόρδων Αθηνών.
Το απαρτίζουν οι:
– Απόλλωνας Γραμματικόπουλος, Βιολονίστας
– Παναγιώτης Τζιώτης, Βιολονίστας
– Αγγέλα Γιαννάκη, Βιολίστα
– Ισίδωρος Σιδέρης, Βιολοντσελίστας.
Σε έργα των: Διονύσιου Λαυράγκα (1864-1941),
Μίκη Θεοδωράκη (1925-2021)
Antonin Dvořàk (1841-1904)
Συμμετέχει η Λυρική τραγουδίστρια Βιβή Συκιώτη σε έργα Μίκη Θεοδωράκη.
Ενορχήστρωση των τραγουδιών: Θεόδωρος Λεμπέσης
ΣΗΜΑΝΤΙΚΕΣ ΠΛΗΡΟΦΟΡΙΕΣ ΓΙΑ ΤΟΥΣ ΘΕΑΤΕΣ
ΜΕΤΑΒΑΣΗ ΣΤΟ ΑΡΧΑΙΟ ΘΕΑΤΡΟ ΘΟΡΙΚΟΥ
Από την Νέα Εθνική Οδό Αθηνών Λαυρίου στρίβουμε αριστερά στην διασταύρωση του Οικισμού Θορικός προς το εργοστάσιο της ΔΕΗ.
Στα 300 μέτρα αριστερά και δεξιά του δρόμου υπάρχουν δύο χώροι για στάθμευση αυτοκινήτων.
Από εκεί πεζόδρομος οδηγεί στο θέατρο.
Συνολικός χρόνος βάβην 10 λεπτά.
ΕΝΑΡΞΗ ΣΥΝΑΥΛΙΑΣ ΩΡΑ 18:00
Οι θεατές παρακαλούνται να περιορίσουν την κίνηση τους εντός της περιοχής περισχοίνισης.
Έχει παραχωρηθεί από την αρχαιολογική υπηρεσία τμήμα των κερκίδων του κοίλου του θεάτρου το οποίο είναι οριοθετημένο.
Χρησιμοποιήστε τις ξύλινες αναβαθμίδες για την άνοδο στις κερκίδες, προς αποφυγή ατυχήματος.
Ακολουθείτε τις οδηγίες των υπαλλήλων της αρχαιολογικής υπηρεσίας και των εθελοντών.
Βοηθείστε μας να κρατήσουμε τον μοναδικό αυτό χώρο καθαρό.
Για τα απορρίματα χρησιμοποιείστε τα ειδικά καλάθια στην είσοδο του θεάτρου.
ΔΕΝ ΕΠΙΤΡΕΠΟΝΤΑΙ
Η είσοδος μετά την έναρξη της συναυλίας.
Το κάπνισμα και η κατανάλωση τροφών και ποτών μέσα στο θέατρο.
Η χρήση των κινητών τηλεφώνων κατά την διάρκεια της συναυλίας.
Τα ψηλά τακούνια.
Η χρήση καρεκλών παραλίας ή οποιαδήποτε άλλα αντικείμενο που θα μπορούσε να προκαλέσει ανεπανόρθωτη ζημιά στην επιφάνεια του μνημείου.
Σε περίπτωση κακοκαιρίας θα υπάρξει έκτακτη ανακοίνωση και επικοινωνία μέσα από την ιστοσελίδα του δήμου και τα Κοινωνικά Δίκτυα του Δήμου Λαυρεωτικής και της ΕΜΕΛ.
Ευχαριστούμε για την συνεργασία και κατανόηση σας, στα ανωτέρω σύμφωνα με τους όρους παραχώρησης του μνημείου.
Οι διοργανωτές.
ΔΗΜΟΣ ΛΑΥΡΕΩΤΙΚΗΣ – ΕΤΑΙΡΕΙΑ ΜΕΛΕΤΩΝ ΛΑΥΡΕΩΤΙΚΗΣ
ΠΡΟΓΡΑΜΜΑ
Είσοδος Ελέυθερη
